Sanak ambo dima sajo barado nan sadang mambaco tulisan ko. Indak aneh rasono kok mandanga rang gaek gaek bakato – Indak Kayu Janjang Den K...
Arti kalimat nan tu, adolah gambaran dari pribadi urang Minang nan ndak buliah mati aka. Bausaho mancapai tujuan. Mungkin kalau baraja bahasa Indonesia di sakola kicek guru-guru ‘ Tidak Satu jalan ke Roma’.
Ado pasangan dari kalimaik nan tadi. Indak Rotan Aka pun Jadi.Yo sairing sajalan bana arati no mah. Di siko digarihan jaleh jaleh. Kalau ka nak io sesuatu harus musti rela bakorban. Ndak do iduik nan tanpa pengorbanan. Istilahno ka ba mimpi se harus lalok dulu mah.
Jadi, ndak ka mungkin sesuatu ko jatuah dari langik ba itu sajo. Kecuali pesawat rusak atau hujan. Iduik ko ndak samudah mambaliak tapak tangan do. Tapi indak lo sasulik mamindahan gunuang marapi.
Apopun nan di inginkan. Yo usahoan lah jo sungguah sungguah, jo hati nan barasiah. Jan sasakali bausaho jo jalan nan indak batua.
Baliak ka Indak Kayu Janjang di Kapiang tadi, sa andainyo di bawo an ka jaman kini. Gigiah tu sabana paralu. Apolai untuk generasi generasi mudo. Kok mancari karajo susah, usah bagengsi gengsi lo gai. Yo tatap diusahoan mancari karajo, tapi jan maharok di banang sahalai sajo. Awak sarjana lapeh sikola tinggi, kuliah di Jawa. Samantaro garih tangan alun ado ka dapek karajo di kantua jo gaji nan gadang, usah malu lo mancubo manggaleh bagai dulu. Bukan mamatahan samangaik nan sadang sikola, yo namono iduik mode tu lah. Iduik taruih juo bajalan, alun rasaki di siko, di kureh di tampaik lain. Nan pokok lai bausaho. Itulah, indak bana kayu, ado janjang bagai kapiang dulu.
Tapi, samantang baitu jan dibao an prinsip ko ka hal nan negatif. Mantang ado ajaran takah iko, sagalo caro di halalkan. Jan sampai, karano sebuah prinsip tu sifatnya hanyo alat. Jadi pakaikanlah ka hal nan mambao manfaaik ka urang banyak jo diri awak. Lamak di awak, katuju dek urang, lasuah di awak nan mamakai, sanang di urang nan mamandang. (Tukang Tulih : si Jun. Model di Poto : Supardi , Poto Bacokok dari Antara Sumbar)
min_Latn min_Latn min_Latn min_Latn min_Latn min_Latn min_Latn